Oskar Saier

Oskar Saier (født 12. august 1932 i Wagensteig i Schwarzwald i Tyskland; død 3. januar 2008 i Freiburg im Breisgau) var en tysk katolsk geistlig og fra 1978 til 2002 den 13. erkebiskop av erkebispedømmet Freiburg.

Liv og virke

Bakgrunn
Oskar Saier var sønn av fogdegårdsbonden Adolf Saier.  Han studerte teologi og filosofi i Freiburg im Breisgau og Tübingen.

Prest
Den 2. juni 1957 ble han presteviet, og var deretter kapellan i Freiburg og Mosbach. 1970 fikk Saier kirkerettslig doktorgrad med arbeidet «'Communio' in der Lehre des Zweiten Vatikanischen Konzils» ved det teologiske fakultet ved Ludwig-Maximilians-Universität München med Klaus Mörsdorf som rådgiver. Fra 1970 til 1977 var han rektor ved presteseminaret i St. Peter.

Hjelpebiskop i Freiburg
Den 7. april 1972 ble han utnevnt av pave Paul VI til titulærbiskop av Rubicon og hjelpebiskop i Freiburg. Han ble bispeviet den 29. juni 1972 av Freiburgs erkebiskop Hermann Schäufele; medkonsekratorer var Karl Gnädinger, hjelpebiskop i Freiburg, og Georg Moser, biskop av Rottenburg.

Erkebiskop av Freiburg
Etter sitt valg av domkapittelet i Freiburg utnevnte pave Paul VI Oskar Saier den 15. mars 1978 til erkebiskop av Freiburg. Den 3. mai 1978 ble han innsatt i embedet.

Den 1. juli 2002 innvilget pave Johannes Paul II Saiers avskjedssøknad av helsegrunner etter å ha gjennomgått en rekke kirurgiske operasjoner. 

Han døde den 3. januar 2008 av kreft, i en alder av 75 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Erkebiskop Cesare Orsenigo (1873-1946) *1922
 Kardinal Josef Frings (1887-1978) *1942
 Erkebiskop Wendelin Rauch (1885-1954) *1948
 Erkebiskop Eugen Viktor Paul Seiterich (1903-1958) *1952
 Erkebiskop Hermann Josef Schäufele (1906-1977) *1955
 Erkebiskop Oskar Saier (1932-2008) *1972

Litteratur 
 Christoph Schmider, Die Freiburger Bischöfe. 175 Jahre Erzbistum Freiburg. Eine Geschichte in Lebensbildern. Herder Verlag, Freiburg i. Br. 2002, ISBN 3-451-27847-2.

Referanser

Tyske katolske biskoper
Linjen Rebiba
Personer fra Landkreis Breisgau-Hochschwarzwald